da en en en fr de da id da da da da da da en en
To Svanholm-juniorer med landsholdet til Irland - Svanholm Cricketklub
Tirsdag d. 31. marts 2015 kl. 19:26 af Henrik Pfaff
Vi har før set det – at en af vores juniorer er kommet på landsholdet – men aldrig to på en gang. Mads Henriksen og Saif Ahmad er af landstræner Jeremy Bray udtaget til at deltage i landsholdets træningstur d. 17-19. april til Irland.
Her skal danskerne spille mod Irernes U-19 hold, klubben Hero og et kombineret hold.
Det er ganske vist ikke ”rigtige” landskampe, der kan bringe de to på listen over landsholdsspillere, men de to er dybt inde i landsholdstruppen og det skal vist gå ilde om de ikke kommer på landsholdet i maj til EM.
Vi har tidligere haft to spillere Ole Mortensen og Søren Henriksen, der kom på landsholdet som 16-17 årige, ligesom vores nuværende træner Amjad Khan kom meget ung på landsholdet. Måske har han været den yngste. DCF’s statistikmand Jørgen Jønsson har dog en fornemmelse af, at Frederik Klokker var endnu yngre, da han debuterede.